**Krasnodarin kansainvälinen lentoasema** eli **Paškovskin lentoasema** (ven. Международный аэропорт Краснодар, аэропорт Пашковский,  *Meždunarodnyi aeroport Krasnodar, aeroport Paškovski*, IATA: **KRR**, ICAO: **URKK**) on kansainvälinen lentoasema Krasnodarissa Venäjän eteläosissa Krasnodarin aluepiirissä. Lentokenttä sijaitsee 12 kilometrin päässä Krasnodarin keskustasta itään.

Historiaa
---------

Lentoaseman historia alkaa vuodesta 1932. Tuolloisessa Neuvostoliitossa perustettiin valtionyhtiö Krasnodarin lentoliikennettä varten. Tämä yhtiö muutettiin 1993 yhtiöksi *OAO Kuban Airlines*. Vuonna 2006 Kuban Airlines jaettiin kahtia: alueelliseen lentomatkayhtiöön (ОАО TAVS Kuban (Arkistoitu – Internet Archive)) ja Krasnodarin kansainvälisestä lentokentästä vastaavaan yhtiöön (*OAO Meždunarodnyi aeroport Krasnodar*). Krasnodarin Paškovskin lentoasema toimii Kuban Airlines-yhtiön kotikenttänä.*selvennä*

Vuonna 2007 Venäjän Liikenneministeriö sisällytti Krasnodarin maan ulkomaaliikenteelle keskeisimmän 12 lentoaseman ydinryhmään.

Paikallisliikenne kentälle
--------------------------

Lentoaseman ja Krasnodarin kantakaupungin (ja rautatieaseman Krasnodar-2) välillä liikennöi linja-autoja (linja 1, 1A). Kentältä rautatieasemalle Krasnodar-1 vievät johdinautovuoro (7) ja kaksi reittitaksilinjaa (53, 15). Lisäksi kentän läheltä kulkee Krasnodarista itään johtava Venäjän rautateiden ratayhteys. Lentokentän saavutettavuutta paikallisjunien avulla on harkittu kehitettävän.

Matkustajamäärä
---------------

Vuosina 2009-2012 se on ollut matkustajamäärältään Venäjän 7. suurin lentoasema. Vuonna 2012 kentän kautta kulki yhteensä 2 599 100 lentomatkustajaa. Heistä kansainvälisen liikenteen matkustajia oli 712 300 ja kotimaanliikenteen 1 886 900.

Krasnodarin lentoasemasta vastaa ylemmällä tasolla laajaan Bazovyi element -yritysryppääseen kuuluva Bazel Aero-emoyhtiö, jonka viiden lentoaseman kautta matkusti vuonna 2012 yhteensä 5,5 miljoonaa lentomatkustajaa. Tähän sisälyy Krasnodarin Paškovskin lentoaseman ohella Anapan, Gelendžikin ja Jeiskin lentoasemat sekä Sotšin kansainvälinen lentoasema.

Lentoaseman sijainti Krasnodarin aluepiirissä  
Lentoaseman sijainti Krasnodarin aluepiirissäUWKDLentoaseman sijainti Krasnodarin aluepiirissä
* Kansainvälisten lentojen terminaali. Kansainvälisten lentojen terminaali.
* Pysäköintialuetta lentoaseman kotimaan terminaalin edustalla. Pysäköintialuetta lentoaseman kotimaan terminaalin edustalla.
* Rahtiterminaali ja lennonjohtotorni. Rahtiterminaali ja lennonjohtotorni .

Lähteet
-------

1. 1 2 3 4 5 6 7 8 9 10  Tehnitšeskije harakteristiki Meždunarodnogo aeroporta Krasnodar Bazel Aero, basel.aero.  Arkistoitu 7.3.2013. Viitattu 10.2.2013. (venäjäksi)
2. 1 2 3 4 5 6  Meždunarodnyi aeroport Krasnodar Bazel Aero, basel.aero.  Arkistoitu 18.1.2014. Viitattu 10.2.2013. (venäjäksi)
3. 1 2  Osnovnyje pokazateli Bazel Aero, basel.aero.  Arkistoitu 17.1.2013. Viitattu 10.2.2013. (venäjäksi)
4. ↑  Novyi atlas avtomobilnyh dorog 2006-2007. Rossija - Strany CNG - Pribaltika. 1:750 000 и 1:1500 000 (+ 1:4000 000). Glavnyi redaktor V.H. Peihvasser. Tribum, 220053, g. Minsk. ISBN 985-409-072-8. (venäjäksi)
5. ↑  Welcome to Krasnodar Krai! City transport - Krasnodar International Airport Bazel Aero, basel.aero.  Arkistoitu 17.1.2013. Viitattu 10.2.2013. (englanniksi)
6. ↑  V aeroport - po železnoi doroge ki-gazeta.ru. Viitattu 10.2.2013. (venäjäksi)
7. ↑  Kto myi Bazel Aero, basel.aero.  Arkistoitu 17.1.2013. Viitattu 11.2.2013. (venäjäksi)

Aiheesta muualla
----------------

* Kuvia tai muita tiedostoja aiheesta **Krasnodarin kansainvälinen lentoasema** Wikimedia Commonsissa

* Aikataulujen seuranta: Lentoaseman lähiajan lennot (Arkistoitu – Internet Archive) (venäjäksi)(basel.aero)